**Baggrundsnotat**

**Rejefiskeriet i Østgrønland og udenfor Grønland**

Hilmar Ogmundsson

TAC og kvoter fastsættes årligt for rejer i både Vest- og Østgrønland. I Vestgrønland fordeles TAC’en med 43 pct. til den kystnære rejeflåde og 57 pct. til den havgående flådekomponent 57 pct. af TAC´en i Vestgrønland. TAC´en for rejer ved Østgrønland tildeles udelukkende den havgående flådekomponent. Udover rejekvoter i grønlandsk farvand har Grønland rejekvote i Barentshavet igennem bilateral kvotebytteaftale med Rusland samt fiskedage ved Svalbard og i Flemish Cap området.

Rejefiskeriet i Vestgrønland er beskrevet i baggrundsnotatet Status og udfordringer i rejefiskeriet. Formålet med dette notat er derfor kun at beskrive rejefiskeri i Østgrønland samt uden for Grønland.

**Rejefiskeriet i Østgrønland**

Rejefiskeriet i Østgrønland er som i Vest forvaltet med IOK kvoter. Det er i alt 6 licenshavere i 2021 hvoraf fem er de samme som ejer de havgående kvoter i Vest jf. tabel 1. Det er derfor hovedsageligt samme fartøjer som fisker på rejekvoten i Vest og Øst.

Tabel 1: Oversigt over licenshavere i rejefiskeriet i Østgrønland, 2021.

|  |  |  |
| --- | --- | --- |
| Licenshavere | Kvoteandel | Har også licens i det havgående rejefiskeri i Vestgrønland |
| H.1 | 33,33% | Ja |
| H.2 | 28,94% | Ja |
| H.3 | 12,72% | Nej |
| H.4 | 9,15% | Ja |
| H.5 | 8,33% | Ja |
| H.6 | 7,53% | Ja |
| I alt | 100,00% |  |

Figur 1 viser udviklingen i rådgivningen, TAC og samlede rejefangster i Østgrønland fra 1989 til 2020. Siden 1989 er har der været rådgivning for rejer i Østgrønland. Det er har også været fastsat TAC for rejer i Østgrønland siden før 1989. Størrelsen af rejefiskeriet i Østgrønland er af mindre skala end i Vestgrønland. TAC for rejen i perioden 1990 – 2004 har varieret fra omkring 9.000 tons til ca. 16.000 tons hvor i alle år har TAC´en oversteget rådgivningen. Fangstmængderne i samme periode har varieret fra ca. 9.000 tons til ca. 14.000 tons, hvor mængderne i de fleste år har oversteget rådgivningen.

Siden 2005 – 2013 har TAC´en været på et konstant niveau på omkring 12.000 tons. Fiskeriet i den periode har dog ikke gået godt, og fangstmængderne har været faldende og ligget under både rådgivningen og TAC´en. Fra 2013 og frem til 2018 var TAC´en for rejer i Østgrønland reduceret betydeligt og tilsvarende er fangstmængderne faldet yderligere, hvor i 2016 blev kun fanget 49 tons. I 2019 og 2020 har rejefangsterne i Øst været stigende hvor i 2020 blev der fanget over 3.000 tons rejer, den største mængde sidste 10 år. Rådgivningen i 2014-2020 har ligget på 2.000 tons. I 2021 blev hævet til 3.000 tons hvorimod TAC´en i 2021 blev hævet til 7.000 tons hvilket er en stigning på 2.250 i forhold til 2020.

Figur 1: Udvikling i den biologisk rådgivning for rejer, TAC og rejefangster i Østgrønland, 1990-2020.

Kilde: Grønlands Naturinstitut.

Note: Rejefangsterne som er opgjort på grundlag af logbøger er de samlede mængder rejer hævet op fra havet. Opgørelsen af 2020 fangster er ikke klar hvorfor det anvendes kvotetræk. Opgørelse af fangsterne med anvendelse af kvotetræk vil være lavere end opgørelsen af samlet rejefangst. TAC er inklusiv de kvoter der tildeles EU jf. fiskeriaftalen. Rejefangsterne er de samlede fangstmængder hos den grønlandske flåde og EU flåde.

Figur 2 viser udviklingen i TAC´en for rejer i Østgrønland i perioden 2011-2020 fordelt på kvote tildelt EU igennem fiskeriaftalen mellem Grønland og EU samt kvote tildelt grønlandske fartøjer. Figuren viser at i alle år er største delen af rejekvoten i Østgrønland tildelt EU. Hertil må det bemærkes, at EU i perioden har videreallokeret kvotemængder af rejer i Østgrønland til Færøerne. Dvs. at dele af den til EU tildelte rejekvote i Østgrønland også fiskes af færøske fartøjer. Den grønlandske flåde var tildelt årlige kvoter mellem 4.400-5.400 tons i perioden 2011-2013. Kvoten blev reduceret til 1.800 tons i 2014 og i perioden 2015-2020 har den kun ligget på mellem 250-850 tons pr. år.

Figur 2: Udvikling i TAC for rejer Østgrønland fordelt på kvote til EU og grønlandske fartøjer, 2013-2020.

Kilde: APN og GFLK.

Fiskbarheden på rejerne i Østgrønland har været relativ lav de seneste 10 år hvor TAC og kvoter har i ingen af årene 2011-2020 været fuldt udnytte. Største samlede rejefangster i perioden var i 2011 på 3.921 tons og i 2020 på 3.172 tons. De grønlandske fartøjer har kun fisket årligt i perioden mellem 174-723 tons. Som udgangspunkt har rejetrawlere fisket de mængder med undtagelsen i 2013-2015 hvor det var enkelt trawler som fiskede hvert år som ikke var bygget særligt til rejefiskeri.

Figur 3: Udvikling fangstmængder i Østgrønland 2010-2020 fordelt på EU flåde og grønlandsk flåde.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| Antal GRL fartøjer der fiskede | 4 | 3 | 4 | 4 | 1 | 4 | 0 | 4 | 0 | 1 | 0 |

Kilde: GFLK.

**Rejefiskeri i Barentshavet**

Grønland har en bilateral fiskeriaftaler med Rusland. I den bilateral aftale sikres Grønland rettigheder til fiskeri i Russisk farvande (Barentshavet) mod afgivelse af fiskerirettigheder i grønlandske farvande.

Grønland har siden begyndelse af 1990'erne haft aftale med Rusland på fiskeriområdet. Aftalen betyder, at Grønland får tildelt kvoter på torsk, kuller og rejer i Barentshavet. Omvendt får Rusland tildelt kvoter på hellefisk og rødfisk i Grønland.

Grønland har fået tildelt rejekvote fra Rusland i Barentshavet siden 2014. Kvotemængden har været uændret hvert år på 500 tons. Tabel 1 viser udviklingen i rejekvoten i Barentshavet og fangstmængderne.

Som fremgår af tabel 2 har der kun været fisket på rejekvoten i Barentshavet i 2014, 2015, 2018 og 2019. Kun i 2018 og 2019 har kvoten været fuldt udnyttet. Det er kun fartøjer som ikke har licens til rejefiskeri i grønlandsk farvand som har fisket på kvoten med fartøjer som ikke er særligt bygget til rejefiskeri.

Tabel 2: Udvikling rejekvote og rejefangster hos grønlandske fartøjer i Barentshavet, 2014-2020.

|  |  |  |  |  |  |  |  |
| --- | --- | --- | --- | --- | --- | --- | --- |
| Tons | 2014 | 2015 | 2016 | 2017 | 2018 | 2019 | 2020 |
| Rejekvote | 500 | 500 | 500 | 500 | 500 | 500 | 500 |
| Rejefangster | 23 | 58 | 0 | 0 | 498 | 497 | 0 |
| Antal fartøjer der fiskede på kvoten | 2 | 1 | 0 | 0 | 1 | 1 | 0 |

Kilde: APN og GFLK.

**Rejefiskeri ved Svalbard**

Ved indgåelsen af fiskeriaftalen med Norge i 1992 gjorde Grønland opmærksom på, at Grønland/Danmark ikke har accepteret den ensidige norske udmelding om en ”fiskeværn-zone”, som Norge har indført for at regulere fiskeriet omkring Svalbard. Grønland fremfører hvert år under de bilaterale forhandlinger med Norge sin position, som indskrives i protokollen.

I henhold til de gældende norske forskrifter for rejefiskeriet ved Svalbard fra 1997 (som Grønland altså ikke anerkender) har Grønland adgang til at fiske efter rejer med fem fartøjer i 450 fiskedage. Grønland har i en længere årrække siden begyndelsen af 1980’erne ikke benyttet sig af denne mulighed. Imidlertid har den årlige reduktion af rejekvoten i grønlandske farvande betydet en stigende interesse for fiskedagene i Svalbard, hvorfor grønlandske fartøjer siden 2013 har genoptaget fiskeriet i området.

Figur 4 viser udviklingen i rejefangster hos grønlandske fartøjer i perioden 2010-2020. Det har været meget varierende fangster i perioden fra 73 tons i 2013 til 3.463 tons i 2017. I 2018-2020 har den samlede rejefangst ligget mellem 305-1.069 tons. Det har været forskelligt igennem årerne om det er anvendt rejefartøjer som har også licens til rejefiskeriet i Grønland eller fartøjer som er ikke særligt bygget til rejefiskeri og har licenser til bundfiskeri i Grønland. I perioden 2018-2020 har kun fartøjer, som har licens til andre arter end rejer i Grønland, deltaget i rejefiskeriet ved Svalbard.

Figur 4: Udvikling fangstmængder af rejer ved Svalbard med grønlandske fartøjer, 2010-2020.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| Antal GRL fartøjer der fiskede | 0 | 0 | 0 | 1 | 2 | 4 | 4 | 4 | 1 | 1 | 1 |

Kilde: GFLK.

**Rejefiskeri ved Grand Bank (NAFO-område 3L)**

Størstedelen af rejebestanden ved Grand Bank ud for New Foundland (NAFO-område 3L) ligger inden for det canadiske fiskeriterritorium, dog ligger et mindre og vigtigt område af rejebanken i internationalt farvand. I henhold til aftalen fra 1999 mellem Canada og NAFO skal Canada have 5/6 af den samlede TAC for rejer i dette område, da rejebestanden i det internationale område af 3L er en del af den canadiske rejebestand inden for Canadas 200 sømilegrænse. Den resterende mængde deles ifølge aftalen ligeligt mellem de øvrige kontraherende parter. Færøerne mener at have krav på en større andel af TAC end den hidtidige fordeling giver på baggrund af det historiske fiskeri og deres bidrag til den videnskabelige forskning m.m. i området.

Derfor har DFG (Danmark på vegne af Færøerne og Grønland) siden 2013 som kontraherende part protesteret mod fordelingen. Bestanden har i en periode været nedadgående, og siden 2015 har kvoten derfor været sat til 0 ton og kravet har således kun været af principiel betydning. På NAFO’s årsmøde i 2014, hvor dette blev besluttet, kunne man ikke blive enige om en formulering om at lukke området. I stedet for at lukke området blev en kvote på 0 ton fastsat og har været tilfældet siden. Området er således reelt fortsat lukket for fiskeri efter rejer. Grønland bevarer dog sine historiske fiskerettigheder til området som en del af DFG, såfremt området skulle blive åbnet for fiskeri igen.

**Rejefiskeri ved Flemish Cap (NAFO-område 3M)**

Fiskeriet efter rejer ved Flemish Cap (NAFO-område 3M) foregår i internationalt område, og fiskeriet er reguleret gennem NAFO. Det tilladte fiskeri regnes i fiskedage. Fiskeri efter rejer i NAFO område 3M (Flemish Cap) blev i 2011 lukket, efter at det ved NAFO-årsmødet 2010 blev besluttet at indføre moratorium i overensstemmelse med den videnskabelige rådgivning, da bestanden faldt under den bæredygtige grænseværdi Blim. Grønland har ikke fisket i det område siden 2006 hvor i det år blev der fisket 911 tons rejer med fire fartøjer.

Efter en positiv videnskabelig rådgivning besluttede NAFO ved årsmødet i 2019 imidlertid at genåbne fiskeriet i 3M.

Fiskeriet forvaltes i dag igennem fiskedage, hvoraf Grønland har ret til 129 fiskedage i 2020. Ingen grønlandske fartøjer udnyttede Grønlands fiskedage i 2020.

Partnerne i NAFO ønsker imidlertid at man skal overgå til en kvotebaseret forvaltning som anses for mere robust og kontrollerbar. På denne baggrund har der været aftalt at afholde et arbejdsgruppemøde som på årsmødet 2020 kunne komme med anbefalinger til, hvorledes denne overgang kunne se ud. På grund af Covid-19 pandemien, har det imidlertid ikke været muligt at afholde et sådanne arbejdsgruppemøde i løbet af 2020. Idet det yderligere vurderes, at mødet ikke kan afholdes virtuelt på grund af sensitiviteten omkring fordeling af ressourcerne, har Japan og EU foreslået at man laver en roll-over af den nuværende forvaltningspraksis. Med dette forslag vil forhandlingerne om en overgang fra fiskedage til kvoteregulering udskydes til 2021 og Grønland vil få tildelt 129 fiskedage i 2021.